
DR 30.3.2016                                                                  59                   

 

4.26 ptg. 

Dato' Sri Abdul Azeez bin Abdul Rahim [Baling]: Terima kasih Tuan Yang di-
Pertua. Bismillahir Rahmanir Rahim. Assalamualaikum warahmatullahi wabarakatuh. Syukur 
ke hadrat Ilahi kerana dengan limpah kurnia dan rahmatnya, dapat saya berdiri di sini untuk 
turut berbahas Rang Undang-undang Keselamatan Sosial (Pindaan) 2015.  

Tuan Yang di-Pertua, di bawah akta ini Pertubuhan Keselamatan Sosial 
(PERKESO) adalah sebuah agensi yang penuh bertanggungjawab menyediakan 
perlindungan keselamatan sosial kepada pencarum PERKESO dengan menyediakan faedah 
Skim Bencana Pekerjaan dan Skim Keilatan yang masing-masing meliputi bencana, yang 
berkaitan dengan pekerjaan serta memberi perlindungan 24 jam kepada orang berinsurans 
yang layak.  

Melalui pindaan akta ini pada tahun 2012, had kelayakan umur pekerja yang 
mencarum di bawah Skim Keilatan dinaikkan daripada 50 tahun kepada sebelum mencapai 
umur 55 tahun. Pindaan ini adalah sebuah pindaan yang saya rasakan amat manfaat kepada 
pencarum kerana pada usia yang lebih lanjut, semakin tinggi risiko untuk berlakunya 
kemalangan di tempat kerja.  

Saya ingin bertanya kepada Kementerian Sumber Manusia, sejak Akta Keselamatan 
Sosial Pekerja ini dipinda pada tahun 2012, berapakah jumlah pencarum yang telah 
mendapat manfaat daripada Skim Keilatan ini, terutamanya yang melibatkan pencarum 
berusia 50 tahun ke atas. Saya ingin bertanya adakah kementerian memperuntukkan dana 
bagi tujuan latihan kepada golongan pencarum berkenaan isu-isu keselamatan dan kesihatan 
yang berkaitan dengan penggunaan dan pendedahan kepada segala bahaya dan risiko di 
tempat kerja.  

Tuan Yang di-Pertua, sejak awal tahun 2007, kementerian telah memperkenalkan 
program Return to Work (RTW) bagi menggalakkan pencarum orang berinsurans yang 
ditimpa kemalangan hingga hilang upaya akibat kecederaan dan penyakit untuk kembali 
semula ke alam pekerjaan selepas menjalani rawatan perubatan yang maksimum. Saya 
percaya setiap insan yang hilang upaya akibat kemalangan pasti mengalami tekanan hidup 
yang hebat. Mereka yang hilang keupayaan fizikal tidak mampu menjalani kehidupan normal 
seperti sebelum ini menyebabkan mereka hilang sumber pendapatan.  

Program RTW ini merupakan sebuah inisiatif yang sangat menyeluruh dengan 
pendekatan pengurusan hilang upaya yang sistematik di mana setiap kes yang layak akan 
diuruskan oleh seorang pengurus kes yang bertanggungjawab sebagai perantara antara 
orang yang berinsurans, doktor yang merawat, majikan, pusat rehabilitasi dan pihak-pihak 
lain yang terlibat bagi memastikan setiap masalah dan halangan yang dihadapi orang 
berinsurans dapat diselesaikan dengan kadar segera melalui pendekatan yang terbaik.  

Oleh yang demikian, saya amat berbesar hati mengucapkan tahniah kepada 
kementerian di atas pelaksanaan program ini kerana selain dapat mengembalikan orang 
berinsurans yang mengalami hilang upaya untuk kembali semula bekerja dengan cepat dan 
selamat, program ini juga dapat membantu mewujudkan persekitaran moral kerja yang positif 
melalui komunikasi dan sokongan kepada pekerja-pekerja serta meminimumkan potensi 
berlakunya kemalangan berulang pekerja tersebut di tempat kerja. Oleh itu, saya ingin 
bertanya berapakah jumlah... 

■1630 

 Tuan M. Kulasegaran [Ipoh Barat]: Penjelasan. 

 Datuk Seri Panglima Abdul Azeez bin Abdul Rahim [Baling]: Sekejap saya 
belum habis lagi, saya baru hendak start. Berapakah jumlah orang berinsurans PERKESO 
yang mengalami hilang upaya menyertai program Return to Work ini yang telah mendapat 
pekerjaan semula mengikut negeri di seluruh negara Malaysia? 

 Tuan Yang di-Pertua, melalui pindaan rang undang-undang kali ini menerusi 
pindaan seksyen 5(1) Akta 4, subfasal 2(b) yang mana bertujuan untuk memastikan semua 
pekerja dalam perusahaan yang terlibat di bawah akta, wajib diinsuranskan tanpa mengira 
amaun gaji mereka. Syabas dan tahniah lagi sekali, saya amat bersetuju dengan cadangan 
pindaan ini kerana pekerja yang gajinya lebih RM3,000 tidak terkecuali daripada risiko dan 
bahaya di tempat kerja.  



4.26 ptg. Dato' Sri Abdul Azeez bin Abdul Rahim [Baling]: Terima kasih Tuan Yang di- Pertua. Bismillahir Rahmanir Rahim. Assalamualaikum warahmatullahi wabarakatuh. Syukur ke hadrat Ilahi kerana dengan limpah kurnia dan rahmatnya, dapat saya berdiri di sini untuk turut berbahas Rang Undang-undang Keselamatan Sosial (Pindaan) 2015. Tuan Yang di-Pertua, di bawah akta ini Pertubuhan Keselamatan Sosial (PERKESO) adalah sebuah agensi yang penuh bertanggungjawab menyediakan perlindungan keselamatan sosial kepada pencarum PERKESO dengan menyediakan faedah Skim Bencana Pekerjaan dan Skim Keilatan yang masing-masing meliputi bencana, yang berkaitan dengan pekerjaan serta memberi perlindungan 24 jam kepada orang berinsurans yang layak. Melalui pindaan akta ini pada tahun 2012, had kelayakan umur pekerja yang mencarum di bawah Skim Keilatan dinaikkan daripada 50 tahun kepada sebelum mencapai umur 55 tahun. Pindaan ini adalah sebuah pindaan yang saya rasakan amat manfaat kepada pencarum kerana pada usia yang lebih lanjut, semakin tinggi risiko untuk berlakunya kemalangan di tempat kerja. Saya ingin bertanya kepada Kementerian Sumber Manusia, sejak Akta Keselamatan Sosial Pekerja ini dipinda pada tahun 2012, berapakah jumlah pencarum yang telah mendapat manfaat daripada Skim Keilatan ini, terutamanya yang melibatkan pencarum berusia 50 tahun ke atas. Saya ingin bertanya adakah kementerian memperuntukkan dana bagi tujuan latihan kepada golongan pencarum berkenaan isu-isu keselamatan dan kesihatan yang berkaitan dengan penggunaan dan pendedahan kepada segala bahaya dan risiko di tempat kerja. Tuan Yang di-Pertua, sejak awal tahun 2007, kementerian telah memperkenalkan program Return to Work (RTW) bagi menggalakkan pencarum orang berinsurans yang ditimpa kemalangan hingga hilang upaya akibat kecederaan dan penyakit untuk kembali semula ke alam pekerjaan selepas menjalani rawatan perubatan yang maksimum. Saya percaya setiap insan yang hilang upaya akibat kemalangan pasti mengalami tekanan hidup yang hebat. Mereka yang hilang keupayaan fizikal tidak mampu menjalani kehidupan normal seperti sebelum ini menyebabkan mereka hilang sumber pendapatan. Program RTW ini merupakan sebuah inisiatif yang sangat menyeluruh dengan pendekatan pengurusan hilang upaya yang sistematik di mana setiap kes yang layak akan diuruskan oleh seorang pengurus kes yang bertanggungjawab sebagai perantara antara orang yang berinsurans, doktor yang merawat, majikan, pusat rehabilitasi dan pihak-pihak lain yang terlibat bagi memastikan setiap masalah dan halangan yang dihadapi orang berinsurans dapat diselesaikan dengan kadar segera melalui pendekatan yang terbaik. Oleh yang demikian, saya amat berbesar hati mengucapkan tahniah kepada kementerian di atas pelaksanaan program ini kerana selain dapat mengembalikan orang berinsurans yang mengalami hilang upaya untuk kembali semula bekerja dengan cepat dan selamat, program ini juga dapat membantu mewujudkan persekitaran moral kerja yang positif melalui komunikasi dan sokongan kepada pekerja-pekerja serta meminimumkan potensi berlakunya kemalangan berulang pekerja tersebut di tempat kerja. Oleh itu, saya ingin bertanya berapakah jumlah... #1630. Tuan M. Kulasegaran [Ipoh Barat]: Penjelasan. Datuk Seri Panglima Abdul Azeez bin Abdul Rahim [Baling]: Sekejap saya belum habis lagi, saya baru hendak start. Berapakah jumlah orang berinsurans PERKESO yang mengalami hilang upaya menyertai program Return to Work ini yang telah mendapat pekerjaan semula mengikut negeri di seluruh negara Malaysia?. Tuan Yang di-Pertua, melalui pindaan rang undang-undang kali ini menerusi pindaan seksyen 5(1) Akta 4, subfasal 2(b) yang mana bertujuan untuk memastikan semua pekerja dalam perusahaan yang terlibat di bawah akta, wajib diinsuranskan tanpa mengira amaun gaji mereka. Syabas dan tahniah lagi sekali, saya amat bersetuju dengan cadangan pindaan ini kerana pekerja yang gajinya lebih RM3,000 tidak terkecuali daripada risiko dan bahaya di tempat kerja.